

# Татарстан Премьер-министры Илдар Халиков Чиләбегә эшлекле очрашуга килде

*11.09.2014*


Татарстан Республикасы Премьер-министры Илдар Халиков бүген Чиләбегә эшлекле очрашуга килде.

Очрашуның төп максаты – җитештерү объектларын карау, шулай ук вакытлыча Чиләбе өлкәсе губернаторы вазифаларын башкаручы Борис Дубровский белән очрашу.


Илдар Халиков шулай ук татар диаспорасы белән очрашуны, “Ариант” агрокомплексында булуны планлаштыра.


Килеп җитү белән Илдар Халиков торба прокатлау заводында- бер җөйле зур диаметрлы “Высота 239” торбаларын җитештерү цехында булды.


ТР Премьер-министры шулай ук ягулык-энергетика комплексы өчен металл кою производствосы белән танышты. Яңа Россия-Италия корыч кою заводы Россиядә генә түгел, Европада да иң заманча заводларның берсе санала.


Заводның кулланучылары – нефть-газ компанияләре, авыр энергетика предприятиеләре, шулай ук Россиянең хәрби-сәнәгать комплексы предприятиеләре. Җитештерү егәрлеге – елына 25 000 тонна коелган эшләнмәләр һәм коелмалар.


*ТР Президенты матбугат хезмәте*
Татарстан Премьер-министры Илдар Халиков Чиләбегә эшлекле очрашуга килде